“Real” sobiq futbolchisi 34 yoshida faoliyatini yakunladi

“Real” va “Boka Xuniors” klublari sobiq yarim himoyachisi Fernando Gago 34 yoshida faoliyatini yakunladi. Bu haqda jurnalist Janluka di Martsio xabar qilmoqda.

Gago faoliyati davomida “Boka Xuniors”, “Real”, “Roma”, “Valensiya” kabi jamoalarda to‘p surgan. Uning so‘nggi jamoasi Argentinaning “Veles Sarsfil” klubi bo‘ldi.
Fernando Gago faoliyati mobaynida barcha musobaqalarda jami 366 ta o‘yin o‘tkazgan. Ularda tayanch yarim himoyachisi 10 ta gol va 29 ta golli uzatmaga muallif bo‘lgan.
U “Real” safida 2006/07 va 2008/09-yilgi mavsum chempionligini qo‘lga kiritgan, shuningdek, 2008-yilda Ispaniya Kubogi va Superkubogida zafar quchgan. Yana o‘nta sovrinni Argentinada qo‘lga kiritgan. Xalqaro maydonda 2005-yilda yoshlar o‘rtasidagi Jahon Chempionati g‘olibi bo‘lgan, 2008-yilda esa Argentina bilan Olimpiada oltin medallariga ega chiqqan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!